[Kurca, ami összeköt](https://jupat.hu/dokumentumok/kurcaroadshow/kurcashowkuldetes.jpg)

***Kurca Roadshow Versenykiírás*** *(vízitúra)*
 **Jelen Versenykiírás a Kurca Roadshow 2024 programok vízitúrájához tartozik és a szentesi oktatási intézményekre vonatkozik.**E dokumentum része a vízitúra kiírásának. Az eseményhez tartozó, oktatási intézmények közötti verseny információit tartalmazza.
Vízitúra kiírása az alábbi linken érhető el:
<https://programok.jupat.hu/leiras.php?id=163>

**1)** Szentesen működő oktatási intézmények nevezhetnek a versenyre.
Kérjük, hogy **szeptember 10-ig jelezzék** a [jupat@jupat.hu](jupat%40jupat.hu%20) e-mail címen az intézmény nevezési szándékát!
Az intézményeknek a kiíró által közzé tett Csoportos Nevezési lapon kell neveznie a rendezvényre.
Nevezési lap az alábbi linkről tölthető le:
<https://jupat.hu/dokumentumok/kurcaroadshow/kurcashownevezescsv24.docx>
*(További nevezéssel kapcsolatos információk a Csoportos Nevezési lap tájékoztatójában!)*

**2)** A verseny díjazása:
1. hely, 150.000 Ft
2. hely, 100.000 Ft
3. hely, 50.000 Ft
A díjakat elnyerő intézmények, adományként kapják a fenti összeget, a díjat felajánló gazdasági társaságtól, sportszervásárlási célmegjelöléssel.
*(Elszámolási információk lejjebb az „Elszámolás” pontban!)*A díj visszatartásának jogát a kiíró és a díj felajánlója fenntartja, amennyiben az értékelési létszámküszöböt az intézmény nem teljesíti!

**3)** A verseny értékelése:
Mozgósítási verseny.
Értékelése az intézmény létszámarányához viszonyított túrát teljesítők arányszáma alapján kerül meghatározásra! *(A kiíró szándéka szerint így igazságos küzdelem zajlik, mely a kisebb intézmények számára is egyenlő esélyt biztosít.)*Értékelési létszámküszöb kerül alkalmazásra, mely 12 fő!
Ez azt jelenti, hogy amelyik oktatási intézmény nem éri el az értékelési küszöbben meghatározott teljesítői létszámot, nem kerülhet díjazásra a versenyben.

**4)** Díjazás felajánlói:
1. díj ***(150.000 Ft***) / [Bali Solar Kft.](https://www.facebook.com/balisolarpower)
2. díj ***(100.000 Ft)*** / [Legrand Zrt.](http://www.legrand.hu)
3. díj ***(50.000 Ft)*** / [Délalföldi Kertészek Szövetkezete](https://delkertesz.hu)
Különdíj: [Hunor Coop Zrt.](https://www.hunorcoop.hu)
**Kérjük, hogy a** *(sajtónyilvános)* **díjátadón** *(17 óra, Dózsa-ház)* **az intézmény vezetősége képviseltesse magát a díj átvételekor**, amennyiben ezt nem tudják megvalósítani a csapat vezetője vegye át a díjat!

**5)** Elszámolás:
A díjazottaknak a díjat felajánló gazdasági társaság adományként biztosítja a felajánlott összeget, melyet átutalással juttat el az oktatási intézménynek a szükséges dokumentációk kölcsönös aláírását követően, sportszervásárlási célmegjelöléssel.
Az oktatási intézmény az elszámolását a St. Jupát SE., mint program kiíró, bonyolító részére küldi meg a [jupat@jupat.hu](jupat%40jupat.hu) e-mail címre, 2024. október 31-ig az alábbiak szerinti csatolmányokkal ! *(Egy levél mellékleteiként.)*a) A vásárlás számlájának/számláinak szkennelt változatát.
b) Az eszközről/eszközökről készített fotó/fotók. *(Kicsomagolt állapotban, felismerhető beállításban. Lehetőleg az iskola tornatermében.)*
c) Az eszköz/eszközök leltárba vételi dokumentációjának szkennelt változatát.

**6)** Részvételi feltételek
a) Az intézmény csapatának közlekedéséért *(vízen és vízparton)*, ténykedéséért a túra útvonalán és időtartama alatt a csapatvezető a felelős.
b) A túra a kiírásban megadott idősávban teljesíthető, de kérjük, hogy a 15 órakor induló közösségi túrateljesítéskor kezdjék meg a túrát!
c) Kérjük, hogy amennyiben rendelkezik az intézmény rendszeresített „tesipólóval”, abban vegyenek részt a túraprogramon!

**